คนจดจำข้อมูลดีขึ้นจากการใช้ความเป็นจริงเสมือน
Credit : John T. Consoli / University of Maryland,เทคโนโลยีความเป็นจริงเสมือนจริงเวอร์ฌ่วล เรียลลิตี้ หรือวีอาร์ (Virtual Reality–VR) กำลังเข้าสู่ชีวิตของผู้คนมากขึ้น ดังจะเห็นหลายบริษัทผู้พัฒนาเทคโนโลยีด้านนี้ นำนวัตกรรมของตนออกมาสาธิตทดสอบตามงานมหกรรมเทคโนโลยีหลายรายการที่จัดขึ้นทั่วโลก ผ่านรูปแบบอุปกรณ์แว่นสวมศีรษะเพื่อให้ผู้สวมใส่เข้าสู่โลกความเป็นจริงเสมือนในแบบ 3 มิติ ซึ่งปัจจุบันนักวิจัยได้นำเทคโนโลยีวีอาร์ไปประยุกต์ใช้ประโยชน์หลายอย่าง นอกเหนือจากการเล่นเกมเพื่อความบันเทิงเท่านั้น,ล่าสุดนักวิจัยจากมหาวิทยาลัยแมรีแลนด์ ในสหรัฐอเมริกาได้วิเคราะห์อย่างละเอียดเกี่ยวกับการที่ผู้คนสามารถเรียนรู้จากสภาพแวดล้อมแบบเสมือนจริง ด้วยการให้อาสาสมัครจำนวน 40 คนซึ่งส่วนใหญ่เป็นนักศึกษาในมหาวิทยาลัยแมรีแลนด์ที่ไม่คุ้นเคยกับการใช้เครื่องวีอาร์ และแยกผู้เข้าร่วมการทดลองออกเป็น 2 กลุ่ม ซึ่งกลุ่มหนึ่งจะให้ดูผ่านจอแสดงผลที่ติดตั้งวีอาร์ ต่อจากนั้น,ก็ให้ดูในคอมพิวเตอร์ ส่วนอีกกลุ่มจะทำแบบตรงกันข้าม ทั้ง 2 กลุ่มจะได้รับภาพใบหน้าคนดังมีชื่อเสียงทั้งในอดีตและปัจจุบัน เช่น ประธานาธิบดีอับราฮัม ลินคอล์น, องค์ดาไลลามะ, อาร์โนลด์ ชวาเซเนกเกอร์ และมาริลีน มอนโร มาดูเพื่อให้คุ้นเคยกับภาพเหล่านี้,ผลการทดลองพบว่า ผู้คนมีการจดจำข้อมูลได้ดีขึ้นหากมีการนำเสนอในสภาพแวดล้อมเสมือนจริง ซึ่งเป็นสิ่งที่น่าตื่นเต้นเพราะแสดงให้เห็นว่าสภาพแวดล้อมดังกล่าวอาจช่วยนำเสนอทางเลือกใหม่ๆ เพื่อนำไปปรับปรุงผลการศึกษาวิจัยและการฝึกอบรมที่มีความสามารถสูง รวมถึงจะนำไปพัฒนาเครื่องมือวินิจฉัยโรคทางการแพทย์ และฝึกการใช้เทคโนโลยีวีอาร์สำหรับผู้ป่วยที่ต้องรักษาด้วยวิธีผ่าตัดในอนาคต.
เทคโนโลยีความเป็นจริงเสมือนจริงเวอร์ฌ่วล เรียลลิตี้ หรือวีอาร์ (Virtual Reality–VR) กำลังเข้าสู่ชีวิตของผู้คนมากขึ้น
Virtual Reality,VR,แว่น VR,สภาพแวดล้อมเสมือนจริง,ชื่นชีวิต